open-index/open-wikipedia-markdown huggingface dataset:
Jacob Burckhardt

**Jacob Christoph Burckhardt** (* 25. máj 1818, Bazilej, Švajčiarsko – † 8. august 1897, tamtiež) bol švajčiarsky filozof a historik umenia. Venoval sa kultúrnym dejinám antiky a renesancie. 

## Životopis
Narodil sa v Bazileji ako štvrté dieťa zo siedmich. Na želanie otca začal od roku 1837 študovať v rodnom meste teológiu, ale od roku 1839 začal študovať históriu na Berlínskej univerzite. Jeho učiteľom bol historik Leopold von Ranke (1795 - 1886), zakladateľ kritickej historickej vedy. Od roku 1843 prednášal dejiny na univerzite v Bazileji (od roku 1845 ako profesor). V roku 1855 bol Burckhardt menovaný za profesora dejín umenia na Spolkovej polytechnickej škole (*Eidgenössischen Polytechnikum*) v Curychu, kde pôsobil do roku 1858. Potom bol menovaný za profesora dejín umenia na univerzite v rodnom Bazileji, kde pôsobil až do roku 1893. 

Niekoľkokrát cestoval do Talianska, kde študoval pamiatky renesančnej architektúry a maliarstva, ako aj písomné pramene. 

Burckhardtove dielo malo vplyv na viedenskú školu (Max Dvořák).

## Dielo
* *Die Zeit Constantins des Großen* (Doba Konštantína Veľkého), 1853
* *Der Cicerone : Eine Anleitung zum Genuss der Kunstwerke Italiens* (Cicero : Návod ako vychutnať umelecké diela Talianska), 1855. Dostupné on-line.
* *Die Cultur der Renaissance in Italien* (Kultúra renesancie v Taliansku), 1860. Dostupné on-line.
* *Griechische Kulturgeschichte* (Dejiny gréckej kultúry), 4. zv., 1898-1920
* *Weltgeschichtliche Betrachtungen* (Úvahy o svetových dejinách), 1905
* *Gesammelte Werke* (Zobrané diela), 10. zv., 1954 an.

## České a slovenské preklady jeho diel
* *Kultura renesance v Itálii.* [preložil Vladimír Čadský; predhovor Robert Kopp; doslov David Bartoň] Praha : Rybka Publishers 2013. 506 s. ISBN 978-80-87067-08-6 
* *Úvahy o světových dějinách.* Praha : Melantrich, 1971. 236 s.

## Iné projekty

## Externé odkazy
* 

Kategória:Švajčiarski filozofi
Kategória:Osobnosti na švajčiarskych bankovkách
Kategória:Osobnosti z Bazileju
Kategória:Vyučujúci na Univerzite v Zürichu
Burebista

**Burebista** (+ 44 pred Kr.) bol dácky kráľ. 

V bojoch najmä s Keltami (Bójovia) vytvoril veľké kráľovstvo s prvkami otrokárskeho zriadenia, ktorého ťažisko bolo v juhozápadnom Sedmohradsku. Územia juhozápadného Slovenska sa zmocnil približne v polovici 1. storočia pred Kr. 

Hlavné boje Dákov s keltskými Bójmi sa odohrali v oblasti Neziderského jazera.

Podmanil si tiež niektoré grécke kolónie na pobreží Čierneho mora. Za jeho panovania dosiahla dácka ríša najväčší rozmach.

## Externé odkazy
* 

Burebista
Kategória:Vládcovia Dákov
Burgos (mesto v Španielsku)

**Burgos** je mesto v Španielsku, stredisko Starej Kastílie, hlavné mesto provincie Burgos.

## Osobnosti
* El Cid Campeador (* asi 1040 - † 1099), kastílsko-leónsky vojenský vodca, hrdina španielskeho rytierskeho eposu Pieseň o Cidovi.
* Dominik Guzmán (* asi 1170 – † 1221), kastílsky rímskokatolícky teológ, zakladateľ dominikánskej rehole a svätec

## Partnerské mestá
*  Bruggy, Belgicko
*  Loudun, Francúzsko
*  Pessac, Francúzsko
*  San Juan de los Lagos, Mexiko
*  Valencia, Španielsko
*  Vicenza, Taliansko

## Iné projekty

## Externé odkazy
* 

Burgos
Kategória:Bývalé hlavné mestá
Byrokracia (organizačná štruktúra)

**Byrokracia** je hierarchicky organizovaný riadiaci systém,používaný na riadenie procesu veľkých organizácií, firiem prípadne projektov. Teóriou byrokratického procesu sa zaoberajú okrem iného aj kybernetika a teória systémov.

## Charakteristika
; Politologický prístup: Byrokracia je vláda uskutočňovaná cez úrady, štátny aparát.
; Sociologický prístup: Byrokracia predstavuje snahu o racionalizáciu kolektívnych aktivít spočívajúcich vo veľkých organizáciách a právnych systémoch, ktoré sú riadené pomocou neosobných pravidiel.
; Bežné ponímanie: Byrokracia predstavuje nezrozumiteľný spôsob vybavovania pomerne jednoduchých záležitostí, ktorými komplikuje a znepríjemňuje život občanov (dlhé vybavovanie záležitostí, komplikovanosť procedúr, papierovačky, ...)

Byrokratický proces charakterizujú:
* Presné rozdelenie kompetencií,
* Presne definované postupy pri výkone jednotlivých úloh procesu,
* Platnosť jednotlivých úkonov procesu je podmienená ich písomným doložením a validáciou.

Znaky modernej byrokracie:
* Nepretržité vybavovanie záležitostí podľa presných pravidiel;
* Princíp úradnej hierarchie – dohľad vyšších úradníkov nad nižšími, právo nižších úradníkov odvolať sa proti vyšším;
* Členovia byrokratického systému majú jasne stanovené kompetencie a rozsah právomocí;
* Úradníci musia byť odborne vyškolení – musia ovládať príslušné pravidlá;
* Úradné jednanie má písomnú formu;
* Prísne oddelenie úradného a súkromného majetku úradníkov;
* Jednoznačne ohraničená pracovná doba úradníkov.

## Výhody
# Možnosť efektívnejšieho riadenia veľkých procesov
# Ľahšie priradenie zodpovednosti za výsledky
# Lepšia synchronizácia medzi oddeleniami procesu - menej redundantných úkonov v rámci procesu
# O každom úkone existujú záznamy - možnosť analýzy histórie procesu, čiže proces možno na základe týchto skúsenosí vylepšovať

## Kritika
Hore uvedené veci platia ale pre fungujúci proces. Z rôznych dôvodov môže dôjsť ale k tzv. prebujneniu byrokracie, čo má za následok dlhodobo klesajúcu efektivitu procesu.

## Iné projekty

## Externé odkazy
* 

Kategória:Sociológia
Kategória:Organizačná teória
Bytie

**Bytie** je všetko existujúce materiálne, ako aj ideálne, nezávisle od akéhokoľvek ďalšieho určenia; to, prostredníctvom čoho je niečo súcnom (ens); to, čo je identické v súcne, základ jestvujúcna. Pokiaľ bytie vystupuje ako základ (logos) súcna (on), označuje Martin Heidegger rozlišovanie bytia a súcna ako ontologickú diferenciu.

Bytie je základnou témou filozofie alebo metafyziky; predmet ontológie. Napríklad podľa Parmenida je bytie všetko to, čo je.

Pojem bytia, ktorý treba odlišovať od bytia, závisí od kategórií, ktoré intervenujú v procese jeho tvorby; pojem bytia a bytie majú odlišný ontologický status.

Bytie človeka vo svete je základný aspekt života človeka, existencie človeka.

## Bytie podľa filozofov

### Demokritos
Bytie jestvuje práve tak ako nebytie. Bytie, to sú atómy.

### Erich Fromm
Bytie je podstatný námet tisícov filozofických kníh, a otázka, čo je bytie? patrí k základným otázkam západnej filozofie. Výraz bytie sa používa rôzne: 1. ako spona, 2. ako pasívna trpná forma a 3. v zmysle existovať.

### Georg Wilhelm Friedrich Hegel
Bytie je myslenie; stelesnenie myšlienky; prvá, najbezprostrednejšia a najchudobnejšia podoba skutočnosti, ktorá v dialektickej syntéze s ničím vytvára dianie. Bytie je začiatok, prvé a najjednoduchšie určenie samovývoja absolútna. Bytie je najbezprostrednejšie a najchudobnejšie. Kategória bytia je vôbec prvá kategória.

Bytie prechádza vo svoj dialektický protiklad, v nič.

### Martin Heidegger
Bytie je okolnosť, že súcno je. Bytie a súcno nie je to isté, pojem bytia je všeobecnejší než pojem súcna. Pojem bytia je nedefinovateľný.

### Karl Jaspers
Bytie je to, v čom sa nachádzame, čo nás obklopuje, horizont, ku ktorému sa môžeme približovať, ale ktorý sa nám zakaždým posunie. Bytie tak ostáva stále neuzavreté, mimo všetkých konkrétnych druhov bytia, ktoré sa môžu stať predmetom vied. V neustálom presahovaní horizontov sa ukazuje, že bytie je transcedencia, ktorá sa nám neprezentuje v jednoznačných pojmoch a kategóriách, ale v symboloch, šifrách.

### Parmenides
Bytie je a nebytie nie je. Podstatným nóvom Parmenidovho prístupu je to, že už netematizuje niečo jestvujúce, ale prosto jestvujúce, bytie.

### Ludwig Wittgenstein
Bytie je súhrn vecných stavov.

## Bytie podľa naturalizmu
Bytie je iba príroda.

## Bytie podľa štrukturalizmu
Štrukturalizmus chápe bytie nesubstancialisticky a pluralisticky.

Všeobecne sa uprednostňuje nesubstancialistické a pluralistické chápanie bytia. Bytie sa definuje ako štruktúra konkrétnych totalít.

## Iné projekty

## Externé odkazy
* 

Kategória:Ontológia
Bytie človeka

**Bytie človeka** je existencia človeka, jeho život na svete. Podstatou bytia človeka je transcendencia, maximum bytia človeka je kultúrne bytie.

Z hľadiska synkriticizmu je bytie človeka špecifické dianie (súbor príbehov), ktoré je vo svojej podstate transcendovaním, predovšetkým odkrývaním nových možností alebo spôsobov bytia vo svete. Maximum bytia človeka je kultivovanie, čiže pretváranie zla na dobro.

## Externé odkazy
* 

Kategória:Filozofický slovník
Max Adler (filozof)

**Max Adler** (* 15. január 1873, Viedeň – † 28. jún 1937, Viedeň) bol rakúsky filozof, sociológ a sociálnodemokratický politik, predstaviteľ a spoluzakladateľ  austromarxizmu.

Pôsobil ako profesor na univerzite vo Viedni, kritik rakúskej sociálnej demokracie a fašizmu. Snažil sa o syntézu teórie poznania Immanuela Kanta a marxistickej predstavy sociológie.

## Dielo
* *Kausalität und Teleologie im Streite um die Wiisenschaft*, 1904
* *Marx als Denker*, 1908
* *Das Soziologische in Kants Erkenntniskritik*, 1925
* *Kant und der Marxismus*, 1925
* *Lehrbuch der materialistischen Geschichtsauffassung*, 1930
* *Das Rätsel der Gesellschaft*, 1935

## Zdroje
* 
* 

Kategória:Osobnosti z Viedne
Kategória:Rakúski filozofi
Kategória:Rakúski sociológovia
Kategória:Rakúski politici
Kategória:Poslanci Dolnorakúskeho krajinského snemu
Kultúrne bytie

**Kultúrne bytie** je bytie pretvárajúce zlo na dobro, maximum bytia človeka. Človek nemôže byť viac než kultúrny. Predpokladom kultúrneho bytia je spoločenské bytie, ktoré však nemusí byť automaticky kultúrnym.

**Kultúrne bytie človeka** je netriviálny spôsob existencie človeka,
kultúrne bytie človeka, v prvom rade ľudského indivídua. Spočíva v pretváraní zla na dobro vo svojom vnútri, vo svojej mysli a vo svojom tele.

## Externé odkazy
* 
* 

## Pozri aj
* Synkriticizmus

Kategória:Kultúra
Bytie osebe

**Bytie osebe** je sebapotvrdenie prostredníctvom bytia pre iné. Ako bytie osebe je niečo tým, čím je vo svojej podstate.

## Externé odkazy
* 

Kategória:Filozofické pojmy
Bytie pre druhé

**Bytie pre druhé** je niečo, ktoré vstúpilo do vzťahu k inému. Niečo ako bytie pre iné je tým, čím sa podstata javí vo vzťahu k inému.

## Externé odkazy
* 

Kategória:Filozofické pojmy
Spoločenské bytie

**Spoločenské bytie** je predpoklad kultúrneho bytia. Marxizmus ho definoval ako materiálnu stránku života spoločnosti. Pojem spoločenského bytia je kategóriou historického materializmu, ktorá bola vypracovaná s cieľom riešiť základnú filozofickú otázku v aplikácii na spoločnosť.

## Externé odkazy
* 

Kategória:Filozofické pojmy
Vlastné bytie

**Vlastné bytie** je bytie, ktoré je základom sveta javov. Vlastné bytie je základný princíp, arché všetkých vecí.

Podľa milétskej školy je vlastné bytie homogénne, materiálne a elementárne.

## Externé odkazy
* 

Kategória:Filozofické koncepty
Bytie vo svete

**Bytie vo svete** je základná štruktúra tu bytia (Grundverfassung des Daseins), fundament pôvodného fenoménu pravdy.

## Externé odkazy
* 

Kategória:Filozofické koncepty
Bytosť

**Bytosť** môže byť:
*osobnosť, duševná zložka, podstata človeka
*živá bytosť
*zastarano: súcno
*mýtická bytosť
Bytostný

**Bytostný** znamená týkajúci sa bytosti, podstaty, vnútorný.

## Externé odkazy
* 

Kategória:Filozofické pojmy
Byzantinizmus

**Byzantinizmus** môže byť:
*byzantský ráz kultúry a životného štýlu, Byzantskej ríše a jej duchovných nasledovníkov, predovšetkým pravoslávnych balkánskych krajín Bulharska a Grécka, v menšej miere Srbska a pravoslávnych krajín východnej Európy (Bielorusko, Gruzínsko, Rusko a Ukrajina)
*pejoratívny výraz pre lichotenie mocným, podlízavosť
Calculus ratiotinator

**Calculus ratiotinator** (lat.) je krok v mathesis universalis nadväzujúci na characteristicu universalis.

Calculus ratiotinator formuluje princípy, ktoré majú matematickým spôsobom interpretovať usudzovanie., čo by umožňovalo rozhodnúť o každej myšlienke, či je pravdivá alebo nie.

## Externé odkazy
* 

Kategória:Latinské výrazy
Kategória:Logika
Kategória:Gottfried Wilhelm Leibniz
Pedro Calderón de la Barca

**Pedro Calderón de la Barca Henao y Riaño** (* 17. január 1600, Madrid – † 25. máj 1681 Madrid) bol španielsky barokový dramatik a básnik, ktorý zavŕšil klasické obdobie španielskej
literatúry 16. - 17. storočia.

Ako vyznávač katolicizmu a absolutizmu spracoval komplex cirkevno-etických ideí. Pri výbere a spracovaní dramatického materiálu vychádza zväčša z idey (kráľovská moc, katolicizmus, česť) a až okolo nej vytvára dramatický konflikt. Dej jeho hier je prísne logicky štruktúrovaný, sústreďuje sa zväčša na jednu postavu, na jej vnútorné
konflikty: inštinkt, cit, vôľu, rozum. Tematicky veľkú časť tvorby orientuje na náboženskú alebo nábožensko-filozofickú problematiku, v ktorej sa odrážajú pesimistické názory rozkladajúceho sa dvoranstva a cirkevnej aristokracie.

K vrcholným Calderonovým dielam patrí *La vida es sueño* (Život je sen, 1635), v ktorom rieši problém predurčenia a slobodnej vôle. V tejto dráme sa odráža kríza kultúry renesancie, rozpad feudálneho sveta. Vyjadrenie protirečenia medzi dojmom a skutočnosťou, nastolenie otázky zmyslu života, slobody atď. filozoficky a psychologicky dielo neobyčajne prehlbujú. Víťazstvom hrdinu nad sebou samým a nad tragickou veštbou získava dielo životnosť a pôsobivosť.

## Iné projekty

## Externé odkazy
* 

Kategória:Španielski básnici
Kategória:Osobnosti na španielskych poštových známkach
Kategória:Osobnosti z Madridu
Walter Bradford Cannon

**Walter Bradford Cannon** (* 19. október 1871, Prairie du Chien, Wisconsin, USA – † 1. október 1945, Franklin, New Hampshire) bol americký fyziológ, ktorý zaviedol pojem homeostázy.

## Externé odkazy
* 

Kategória:Biológovia USA
Kategória:Osobnosti z Wisconsinu
Computer-aided quality

**Computer-aided quality** (skratka **CAQ**) je počítačom podporovaná kontrola a riadenie kvality, súčasť CAE.

## Externé odkazy
* 

Kategória:Inžinierstvo pomocou počítača
Carihradská univerzita

**Carihradská univerzita** alebo **Konštantínopolská univerzita** (zriedkavo známa ako *Athenaeum*) bola univerzita v Carihrade.

Založil ju roku 425 cisár Theodosius II.. V roku 1054 bola zmenená jej štruktúra. Po dobytí Carihradu Osmanmi v roku 1453 univerzita po krátkom prerušení fungovala ďalej pod inými menom ako osmanská univerzita.

V rokoch asi 842-847 na nej študoval filozofiu, gramatiku, rétoriku, muziku, aritmetiku, zemepis
a astronómiu Konštantín Filozof. Medzi jeho učiteľov patril najmä rektor Lev Matematik a profesor Fótios.

Kategória:Istanbul
Kategória:Zaniknuté vysoké školy
Kategória:Školy v Byzantskej ríši
Kategória:Zaniknuté školy v Turecku
Cárizmus

**Cárizmus** je cárska vláda, despotický spôsob cárskej vlády v Rusku.

Cárizmus je tiež hnutie za obnovenie vlády cára v Rusku.

## Externé odkazy
* 

Kategória:Formy vlády
Bušidó

[náhľad|Kaligrafický zápis slova ''bušidó'' ([Japončina|jap. 武士道) v kandži.]]
**Bušidó** (jap. 武士道, dosl. *cesta bojovníka*) je slovo opisujúce samurajský morálny kódex. Obsahuje nepísané princípy správania, ktorými sa 'ideálny' samuraj riadil. Tento pojem vznikol v 17. storočí retrospektívnou romantizáciou histórie vtedajšej šľachty (samurajov).

Do povedomia Západu sa bušidó dostalo na začiatku 20. storočia vďaka anglickej knihe Inaza Nitobeho *Bushido - the Soul of Japan* (dosl. *Bušidó - duša Japonska*; 1899).

Nitobe opísal bušidó ako príkaz „*byť spokojný s postavením v živote, prijímať situáciu, do ktorej sme sa narodili, ako nezmeniteľnú a pracovať na sebe v rámci daných možností, byť poddaný hlave rodiny, uctievať predkov a cvičiť sa vo vojenskom umení pestovaním a disciplinovaním mysle i tela*“.

## Referencie

## Externé odkazy
* 

Kategória:Feudálne Japonsko
Kategória:Japonské bojové umenia
Kategória:Dejiny japonského vojenstva

Kategória:Japonské výrazy
Florentská camerata

**Florentská camerata** bola skupina umelecky pokrokových neskororenesančných talianskych hudobníkov (Giulio Caccini, Emilio de' Cavalieri, Vincenzo Galilei, Jacopo Peri, Pietro Strozzi), básnikov (Ottavio Rinuccini) a učencov (Corsi, Girolamo Mei). 

Stretávali sa od roku 1573 do konca 80. rokov 16. storočia v dome kniežaťa Giovanniho de' Bardi vo Florencii. Vytvorili nový vokálny sloh (monódia).

## Externé odkazy
* 

Kategória:Renesančná hudba
Kategória:Renesančná literatúra
Gravitačná konštanta

náhľad|Gravitačná konštanta, 1911-2014, časová os merania a odporúčané hodnoty.
**Gravitačná konštanta** je konštanta úmernosti medzi gravitačnou silou a hmotnosťou telesa. Je to jedna z troch základných fyzikálnych konštánt (viď Planckova konštanta a rýchlosť svetla). Jej aktuálna CODATA 2014 hodnota je:

: G = (6{,}674\;08\pm 0{,}000\;31) \cdot 10^{-11}\,\mathrm{\frac{m^3}{kg \cdot s^2}},

G sa zvyklo označovať aj ako písmeno Gréckej abecedy Kappa "κ".

Nasledujúca tabuľka zobrazuje odporúčané hodnoty NIST publikované od roku 1969:

## Referencie

## Pozri aj
* Planckova konštanta
* Rýchlosť svetla
* Gravitačný zákon

Kategória:Gravitácia
Kategória:Fyzikálne konštanty
Cárofilstvo

**Cárofilstvo** je obdivovanie cárizmu, sympatie voči cárovi.

## Externé odkazy
* 

Kategória:Monarchia
Carl Gustav Carus

**Carl Gustav Carus** (* 3. január 1789, Lipsko, Nemecko – † 28. júl 1869, Drážďany) bol nemecký filozof prírody, lekár, maliar, priateľ a duchovný spriaznenec Goetheho.   

## Iné projekty

## Externé odkazy
* 

Kategória:Nemeckí filozofi
Kategória:Nemeckí lekári
Kategória:Členovia Ruskej akadémie vied
Cassiodorus

**Cassiodorus** po lat. *Flavius Magnus Aurelius Cassiodorus Senator* (ok. 488 Scylacium (Kalábria) – † asi 583) bol rímsky filozof, encyklopedista, minister gótskeho cisára Teodoricha, významný hodnostár aj za jeho nástupcov. 

Písal historické diela: kroniku od Adama do roku 519 po Kr.; dejiny Gótov, v ktorých propagoval myšlienku splynutia Rimanov a Gótov do jedného národa.

Po roku 540 sa uchýlil do kláštora Vivarium v Bruttijsku, ktorý sám založil. Z jeho podnetu sa v kláštore opisovali diela antických autorov, čím sa zachránila hodnotná časť antickej literatúry.

Pre mníchov napísal Institutiones divinarum et humanarum litterarum (Učebnica božských a ľudských vied), ktorá bola úvodom do teológie a elementárnym výkladom 7 slobodných umení.

## Dielo
* *Historia Gothorum* (*Dejiny Gótov, 12 kn.*), 526-533 /propaguje spojenie Gótov a Rimanov do jedného národa
* *Variae* (*Rozmanitosti, 12 kn.*), 537/8
* *Institutiones divinarum et saecularium* (*Základy cirkevných a svetskych vied, 2 kn.*), nap. medzi 551 až 562, vyd. 1566, 1937, repr. 1961
* *De orthographia* (*O pravopise*), asi 578
* *Historia ecclesiastica tripartita* (*Trojdielne cirkevné dejiny*)
* *De anima* (*O duši*)
* *Chronica* (*Kronika*) /dejiny od Adama do roku 519
* *Opera*, 1855
* *Opera omnia, I-II*, 1848 – 1865

## Pozri aj
* rímska filozofia

## Externé odkazy
* 

Kategória:Filozofi starovekého Ríma
Kategória:Cirkevní otcovia
Carlos Castaneda

**Carlos (Cesar Salvador Arana) Castaneda** (* 25. december 1925, Cajamarca, Peru – † 27. apríl 1998, Los Angeles, Kalifornia, USA) bol americký antropológ a spisovateľ.

Carlos Castaneda vyštudoval v roku 1960 antropológiu na univerzite v Los Angeles. Bol kontroverznou postavou, inšpirujúcou svojimi knihami mnohých ľudí na svete, ale tiež objektom  kritiky, že bol podvodníkom a že zážitky, ktoré opísal vo svojich knihách, boli holým výmyslom. V sérii desiatich kníh Castaneda podrobne opisuje svoje zážitky, ktoré, podľa svojho tvrdenia, podstúpil počas 12-ročného učňovstva u  vodcu skupiny čarodejníkov – niekoho, koho nazýval *don Juan Matus*.

Knihy samotné sú zaujímavou zmesou sčasti antropologického komentára, sčasti duchovných učení a sčasti autobiografických príhod.

## Filozofia

* Rozumná interpretácia (*sensible interpretation*) je podľa Castanedu blok vytvorený z významových jednotiek ako zmesi senzorických údajov a ich interpretácií (napr. spôsobu chápania fyziologického účinku psychotropickej zmesi: otupelosť a strata motorického ovládania, ktorú táto zmes vyvoláva interpretovaná v systéme dona Juana ako čin, ktorým dym, v tomto prípade spojenec, berie fajčiacemu telo). Rozumná interpretácia je súcasťou systému rozumných interpretácií.

* Systém rozumných interpretácií je proces, pomocu ktorého si praktik uvedomuje všetky významové jednotky, ktoré sú potrebné na vytváranie predpokladov, dedukcií, predpovedí atď., ktoré sa týkajú všetkých situácií vzťahujúcich sa k tejto činnosti.

* Významová jednotka je zmes senzorických údajov a ich interpretácií (napr. spôsobu chápania fyziologického účinku psychotropickej zmesi: otupelosť a strata motorického ovládania, ktorú táto zmes vyvoláva interpretovaná v systéme dona Juana ako čin, ktorým dym, v tomto prípade spojenec, berie fajčiacemu telo).

* Praktik je účastník, ktorý primerane pozná všetky, alebo takmer všetky významové jednotky zahrnuté do jeho konkrétneho systému rozumných interpretácií. Don Juan bol praktikom, to znamená, že bol čarodejom, ktorý poznal všetky kroky vo svojom čarodejstve.

## Dielo

* 1968 *The Teaching of Don Juan* (Učení Dona Juana, Volvox Globator; 1997)
* 1971 *A Separate Reality* (Oddelená skutečnost, Volvox Globator; 2003)
* 1972 *Journey to Ixtlan* (Cesta do Ixtlanu, Volvox Globator; 2000)
* 1974 *Tales of Power* (Příběh síly, Volvox Globator; 1996)
* 1977 *The Second Ring of Power* (Druhý kruh síly, Volvox Globator; 2000)
* 1981 *The Eagel's Gift* (Dar orla, Volvox Globator; 1997)
* 1984 *The Fire from Within* (Vnitřní oheň, Volvox Globator; 1998)
* 1987 *The Power of Silence* (Síla ticha, Volvox Globator; 1998)
* 1993 *The Art of Dreaming* (Umění snít, Volvox Globator; 1998)
* 1998 *The Wheel of Time* (Kolo času, Volvox Globator; 1999)
* 1998 *Magical Passes* (Magické pohyby, Volvox Globator; 2007)
* 1999 *The Active Side of Infinity* (Aktivní tvář nekonečna, Volvox Globator; 2003)

## Referencie
* 

## Iné projekty

## Externé odkazy
* Carlos Castaneda na stránke www.isis.sk 

Kategória:Antropológovia USA
Kategória:New age
Kauza

**Kauza** (z lat. causa) môže byť:
*v práve:
**právny dôvod pre vznik záväzku
**hospodársky alebo iný dôvod, z ktorého vzniká záväzok
**vec, ktorá je predmetom súdneho konania, vec, predmet súdneho konania
*(spravidla médiami sledovaný, nepríjemný a pod.) prípad, sporná udalosť, často politická - pozri aj aféra
*príčina 

**Causa** môže byť:
*staré písanie pre slovo kauza
*v spojení s prídavným menom: 
** príčina, dôvod, podnet
** právny prípad, proces, vec

## Pozri aj
* Politické aféry na Slovensku
* Aféra
Causa corporalis

**Causa corporalis** (lat.) je fyzická, telesná príčina.

## Externé odkazy
* 

Kategória:Latinské výrazy
Causa formalis

**Causa formalis** (lat.) je tvoriaca, formujúca príčina.

## Externé odkazy
* 

Kategória:Latinské výrazy
Kategória:Kauzalita
Causa materialis

**Causa materialis** (lat.) je látková príčina, substrát činnosti.

## Externé odkazy
* 

Kategória:Latinské výrazy
Causa sui

**Causa sui** (lat.) je príčina seba samého. Základný princíp Spinozovej filozofie.

Termín *príčina seba samého* používali scholastici na označenie nepodmienenosti a nevynutnosti existencie Boha. Tento termín používal aj Descartes, Schelling a Hegel.

## Externé odkazy
* 

Kategória:Latinské výrazy
Kategória:Metafyzika
Cejlón

**Cejlón** (, po sinhálsky *Sinhala/Srí Lanka*, po tamilsky *Ilam*) je ostrov v Indickom oceáne pri pobreží Prednej Indie, s ktorou je spojený Adamovým mostom. Prevláda nížina.

Štát na ostrove sa nazýva Srí Lanka (do roku 1972 sa nazýval Cejlón).

## Referencie

## Iné projekty

## Externé odkazy
* 

Kategória:Ostrovy Indického oceánu
Kategória:Srí Lanka
Celistvosť

**Celistvosť** je jednotnosť, jednota, ono jednotné a celkové, na základe ktorého rozumieme
všetkému jednotlivému.

## Externé odkazy
* 

Kategória:Filozofické pojmy
Xénia Celnarová

PhDr. **Xénia Celnarová** CSc. (* 18. apríl 1944, Nižná Jablonka) je slovenská turkologička. Pracovala v Ústave orientalistiky SAV v Bratislave. 

Zaoberá sa tureckou modernou literatúrou, z ktorej preložila rad diel. Publikuje aj v Turecku.

## Dielo
* *Sufizmus ako cesta k sebapoznávaniu*, 1992

## Referencie


## Externé odkazy
* KDO BYL KDO Čeští a slovenští orientalisté, afrikanisté a iberoamerikanisté 
## Zdroj
* 

Kategória:Slovenskí orientalisti
Celok

**Celok** je forma celostnosti a korelát časti; to, čo pozostáva z častí alebo je rozložiteľné na časti. Príkladom celku je súhrn, množina, trieda a pod.

## Názory na celok
Podľa René Descarta je celok zložený z častí, medzi ktorými existujú neustále vzájomné väzby a súvislosti, kontinuita vzájomných vzťahov a súvislostí. Nové veci vznikajú ich neustálou integráciou a dezintegráciou. Keď sa niečo rozpadá, zároveň niečo vzniká ako výsledok integrácie jeho ostatných vlastností. Rozmanitosť vecí – častí celku nie je podľa Descarta (podobne ako podľa atomistov) výsledkom kvalitatívnych zmien. Ich kvalitatívnu rozmanitosť chápe ako výraz kvantitatívnej mnohotvárnosti. Preto napr. zviera chápal ako mechanický stroj. Descartovo chápanie celku ako jednoty, nekonečne deliteľného kontinua, sa stáva teoretickým východiskom jeho metafyziky (cf. substancia).

Podľa Parmenidesa je celok nehybné Jedno.

Pozitivizmus dokazuje, že celok nie je nič iné ako suma častí.

## Iné projekty

## Externé odkazy
* 

Kategória:Filozofický slovník
Celok predsynkriticky daného

**Celok predsynkriticky daného** je súbor daností nespracovaný prostredníctvom synkritiky, čiže tak, ako ho bádateľ pred sebou nachádza, keď k nemu pristupuje s cieľom vedome uskutočňovať nereduktívne usúvzťažňovanie jeho prvkov.

## Externé odkazy
* 
* *Pomocný slovník filozofa* http://www.jozefpiacek.info/
* *Glosár synkriticizmu* http://www.jozefpiacek.info/2013/03/synkriticizmus-synkriticizmus/
    
## Pozri aj
* Synkriticizmus

Kategória:Filozofické pojmy
Celostnosť

**Celostnosť** je prejav existencie vzájomných väzieb, súvislostí, ktoré majú svoj obsah,
štruktúru, dynamiku vývoja a sú súčasťou kvality, podieľajú sa na nej.

Celistvosť je viac než celok skladajúci sa z častí.

## Externé odkazy
* 

Kategória:Filozofické pojmy
Bežná cena (ekonómia)

**Bežná cena** je faktická cena v určitom období, t. j. cena skutočnej realizácie výrobkov alebo služieb v danom období (na rozdiel od stálej ceny).

## Externé odkazy
* 

Kategória:Ceny
Maloobchodná cena

**Maloobchodná cena** je cena, za ktorú sa realizujú tovary alebo služby v maloobchode.

Maloobchodná cesta je v preklade do anglického jazyka "retail price".

## Externé odkazy
* 

Kategória:Ceny
Spotrebiteľská cena

**Spotrebiteľská cena** je maloobchodná cena tovaru alebo služieb ako cena platená konečným spotrebiteľom.

## Externé odkazy
* 

Kategória:Ceny
Celosť

**Celosť** je:
* úplnosť, ucelenosť, celistvosť
* nerozdelenosť, kompaktnosť, celok

## Externé odkazy
*
Trhová cena

**Trhová cena** je cena vyjadrujúca spoločenskú hodnotu tovaru v peniazoch, ktorá vzniká na základe ponuky a dopytu na trhu.

## Pozri aj
* cena
* spotrebiteľská cena
* stála cena
* frankocena
* tvorba ceny

## Externé odkazy
* 

Kategória:Ceny
Stála cena

**Stála cena** je cena, ktorá umožňuje porovnávanie ekonomických veličín v dlhšom období.

## Externé odkazy
* 

Kategória:Ceny
Cento (literatúra)

**Cento** je reprodukčný metatextový postup, ktorého konštrukčným princípom je eliptické tesné spojenie citovaných textov pôvodných diel. Autorské inštrukcie pre recepciu sú zakotvené v metatextovych operáciách selekcie citátov a montáže (aj koláže). Pre cento je príznačná textová ontológia a princíp tvarového kontrastu, v ktorom je zakódovaná sémantická a estetická hodnota metatextu.

## Externé odkazy
* 

Kategória:Literatúra
Centroméra

**Centroméra** alebo **kinoméra** (lat.+ gr.) je krátka oblasť chromozómu, ktorou sa chromozóm pripája k vláknam deliaceho vretienka pri mitóze počas metafázy. Opticky sa javí ako zúženina chromozómu. Miesto prekríženia dvoch chromatíd.

Kategória:Bunkové jadro
Kategória:Chromozómy
Centrum

**Centrum** alebo **stredisko** alebo zriedkavo **ústredie** je miesto (oblasť), v ktorom je sústredená určitá činnosť; najdôležitejšie miesto.

**Centrum** alebo **stredisko** alebo **ústredie** je inštitúcia, kde sa vo veľkom vykonáva/sústreďuje určitá činnosť.

**Centrum** alebo **stredisko** je stredobod.

**Centrum** môže byť:
* stred, stredná časť
* prenesene: jadro, podstata
* stred mesta
* ústredná inštitúcia/organizácia a podobne
* hlavné mesto, najvýznamnejšie mesto (spravidla územia menšieho ako štát)
* v šachu: stredné pole šachovnice; kamene na poliach širšieho centra
* v histórii: nemecká strana politického katolicizmu, založená v roku 1870, pozri Centrum (nemecká strana)
* v teórii grafov: množina tých vrcholov grafu, z ktorých vzdialenosť k maximálne vzdialeným vrcholom v grafe je minimálna.

**Ústredie** je ústredňa (miesto resp. inštitúcia, v ktorom sa sústreďuje a riadi nejaká činnosť).
Cenina

**Cenina** môže byť:
*všeobecne, pošte a trestnom práve: pozri cenina (všeobecne)
*v účtovníctve: pozri cenina (účtovníctvo)
Obchodná cesta

**Obchodná cesta** je obchodná trasa spajajúca rôzne obchodné centrá (prípadne obchodné oblasti)
alebo prechádzajúca takýmito centrami (oblasťami).

Príklady:
*Jantárová cesta (prechádzajúca pri Bratislave)
*Hodvábna cesta
*Kráľovská cesta

## Externé odkazy
* 

Kategória:Obchod
Životná cesta

**Životná cesta** alebo cyklus života (lifespan) je história utvárania a rozvíjania osobnosti v danej generácii, spoločnosti a epoche. Vo filozofii je veľmi dôležité každodenné uvedomovanie si svojej vlastnej životnej cesty, pretože to je jedna z podmienok ozajstného filozofovania.

Životná cesta je predmetom skúmania napríklad biodromálnej psychológie.

## Pozri aj
* biodromálna psychológia
* život človeka

## Externé odkazy
* 

Kategória:Filozofické pojmy
Astrálne cestovanie

**Astrálne cestovanie** je (podľa Lobsanga Rampu) odloženie fyzického obalu spirituálnejšou časťou tela, vznesenie sa do iných dimenzií a na konci svojej *striebornej šnúry* navštívenie inej časti sveta.

Strieborná šnúra je zväzok vyžarujúcej energie, ktorá je schopná predĺžiť sa do nekonečna. Nie je to hmotné vlákno, ako sval alebo tepna či kus povrázka, ale je to sám život, je to energia prepájajúca fyzické telo s telom astrálnym.

Človek má rad tiel. Predbežne nás zaujíma len telo fyzické a stupeň naň bezprostredne nadväzujúci - astrálne telo. Môžeme si predstaviť, že keď sme v inej dimenzii, môžeme prechádzať stenami alebo prepadávať podlahami, pričom však môžeme prechádzať stenami a prepadávať podlahami iba odlišnej hustoty. V astrálnom stave veci tohto každodenného sveta nie sú pre nás nijakou prekážkou. Domové dvere nezadržia človeka vnútri alebo vonku. Ale aj v astrálnom svete sa vyskytujú dvere a steny, ktoré sú pre nás, keď sa v astráli pohybujeme, pevné a tvoriace zábranu, rovnako tak, ako sú dvere a steny na tejto Zemi prekážkou pre fyzické telo.

## Možnosti

Jedna z možností sa nám naskytne hneď po prebudení, najlepšie nesamovoľnom, kedy ešte napoly spíme. Stačí sa snažiť niečo spraviť, napr. ísť do kúpeľne. Naše telo vtedy zostane ležať, ale nám sa zdá ako keby sme skutočne do kúpeľne išli.

## Externé odkazy
* 

Kategória:Okultizmus
Kategória:Parapsychológia
Central Intelligence Agency

**Central Intelligence Agency**, skrátene **CIA** [vyslov:sí-aj-ej], alebo po slovensky **Ústredná spravodajská služba** je ústredná spravodajská služba Spojených štátov založená v roku 1947 ako dočasný koordinačný orgán amerických tajných služieb.

## Úloha
CIA je civilná spravodajská služba. Jej úlohou je špionáž, získavanie a analyzovanie informácií o zahraničných vládach, spolkoch a spoločenských skupinách. Získané informácie CIA podáva rôznym vetvám americkej vlády ako aj spriateleným štátom a službám. Nie zriedkavo, ako aj ostatné tajné služby, využíva CIA dezinformácie a kriminálne spôsoby, ktorými ovplyvňuje názory reprezentantov USA a zahraničnú politiku.

Na rozdiel od National Security Agency nie je jej hlavným zámerom získavať informácie technickou cestou (Signals Intelligence) ale primárne prostredníctvom ľudských zdrojov (Human Intelligence).

V januári 2017 CIA odtajnila takmer 13 miliónov strán dokumentov od roku 1947 až do 90. rokov. Niektoré z nich sa týkajú aj Česko-Slovenska. Podľa jedného z nich z roku 1954 československá armáda krátky čas vlastnila poľné atómové delo.

## Najznámejšie akcie CIA
* údajná operácia Splinter Factor, ktorá prispela k politickým procesom  v Maďarsku, Bulharsku a Československu (proces so Slánským)
* podiel na puči proti iránskemu premiérovi Muhammadovi Mosaddekovi v roku 1953
* operácia na zvrhnutie guatemalského prezidenta Jacoba Arbenza Guzmána v roku 1954
* projekt MKULTRA - operácia zameraná na štúdium ovládania ľudskej mysle
* organizovanie špionážnych letov nad Sovietskym zväzom (Aféra U-2)
* operácie proti kubánskemu režimu Fidela Castra, napr. Invázia v Zátoke svíň, Operácia Mangusta, Operácia 40 a stovky ďalších neúspešných atentátov
* operácie počas vojny vo Vietname, napr. Program Phoenix
* operácia Gladio
* podiel na zvrhnutí čilského prezidenta Salvadora Allendeho v roku 1973
* projekt Azorian - operácia na vyzdvihnutie potopenej sovietskej ponorky *K-129* v roku 1974
* operácia Cyklón - tajná podpora mudžahedínov v Afganistane počas sovietskej okupácie
* operácie na podporu militantných skupín Contras proti režimu v Nikarague v 80. rokoch
* po útokoch z 11. septembra 2001 rôzne operácie proti islamistickým teroristom po celom svete
* operácia Neptúnov trojzubec - vypátranie a usmrtenie Usámu bin Ládina

## Referencie

## Iné projekty

## Externé odkazy
* Oficiálna stránka CIA 

## Zdroje

Kategória:Spravodajské služby
Kategória:Studená vojna
Cibofóbia

**Cibofóbia** alebo **sitofóbia** je chorobný strach z jedla.

## Iné projekty

## Externé odkazy
* 

Kategória:Fóbie
Josef Cibulka (filozof)

**Josef Cibulka** (* 11. február 1926) je slovenský filozof českého pôvodu; orientuje sa na výskum fenomenologickej filozofie a smerov, ktoré z nej vychádzajú.

## Externé odkazy
* 

Kategória:Narodenia v 1926
Kategória:Slovenskí filozofi
Kategória:Slovenské osobnosti českého pôvodu
Cesta

**Cesta** môže byť:
* v cestnej doprave a stavebníctve: a) upravený pás územia určený na premávku kolesových (alebo pásových) dopravných prostriedkov alebo chodcov, resp. pozemná komunikácia; b) pozemná komunikácia iná než diaľnica, miestna komunikácia alebo účelová komunikácia, c) miestna alebo účelová komunikácia nižšieho rádu, ktorá je buď nespevnená alebo je spevnená (len) nezhutneným materiálom, pozri cesta (stavba)
* akákoľvek dráha, trať na dopravu / na prístup niekam
* cestovanie; výlet, výprava
* prenesene: spôsob, postup
* vo filozofii: pozri napr. tao
* v teórii grafov: prostá postupnosť uzlov v danom neorientovanom grafe, v ktorej každé dva po sebe idúce uzly sú spojené hranou, pozri cesta (teória grafov)
* v informatike:
**definícia adresára, v ktorom je súbor, pozri cesta (path)
**príkaz operačného systému, ktorý nastavuje prístupové cesty k súborom
**cesta vo vývojovom diagrame, ktorá vyjadruje vybranú postupnosť a vzájomné väzby jednotlivých operácií v diagrame, pozri cesta (vývojový diagram)
* v literatúre
** kniha Jacka Londona z roku 1907, pozri Cesta (Jack London)
** kniha Cormaca McCarthyho z roku 2006, pozri Cesta (Cormac McCarthy)
* názov viacerých filmov:
**Cesta (film z roku 1954)
**Cesta (film z roku 1974)
**Cesta (film z roku 1994)
**Cesta (film z roku 1982)
**Cesta (film z roku 1986)
**Cesta (film z roku 2006)

## Pozri aj
*Mliečna cesta
*dýchacie cesty
*močové cesty
Cieľ (zámer)

**Cieľ** je budúca (anticipovaná) kladná hodnota, ktorú vytyčuje a o ktorej dosiahnutie sa usiluje človek alebo spoločenský systém. Cieľ je predmetom štúdia filozofie, teleológie, ponematológie, praxeológie a iných.

## Pozri aj
* Intencia
* Plán
* Rozhodnutie
* Úmysel
* Zámer

## Iné projekty

## Externé odkazy
* 

Kategória:Filozofický slovník
Cieľ činnosti

**Cieľ činnosti** je to, o čo dosiahnutie sa v činnosti usiluje.

## Externé odkazy
* 

Kategória:Filozofické pojmy
Cigánčina

**Cigánčina** môže byť:
* rómčina
* hovorovo: klamstvo
* cigánske spôsoby, vlastnosti Cigánov, pozri pod Rómovia

## Zdroje
* cigánčina1. In: 
* cigánčina². In: 
* cigánčina. In: 
* cigánčina. In: 
* cigánčina. In:
Lucius Quinctius Cincinnatus

**Lucius Quinctius Cincinnatus** (* 519 pred Kr. – † 438 pred Kr.) bol Rímskym patricijom (šľachticom), ktorý sa neskôr stal symbolom republikánskych cnôt skromnosti a služby vlasti.

Je predovšetkým známy za to, že hoci stratil svoj majetok a musel pracovať v pote čela vlastnými rukami, odovzdal úrad diktátora hneď ako splnil úlohu, ktorá mu bola poverená. Obetavo odišiel od pluhu aby porazil nepriateľov Ríma (kmeň Aequiov). Úrad diktátora mu bol poverený dvakrát: v roku 458 pred Kr. v spomínanej vojne proti Aequincom a znovu r. 439 pred Kr., kedy musel zachrániť Rím pred sprisahaním Spuriusa Maeliusa. Nezachovala sa žiadna zmienka o spôsobe, akým zomrel.http://www.gutenberg.org/etext/19725

## Iné projekty

## Externé odkazy
* 

Kategória:Staroveký Rím
Cingulum

**Cingulum** môže byť:
* v náboženstve: šnúra či širšia šerpa so stuhou alebo šnúrou, ktorou je previazaná alba, pozri cingulum (náboženstvo)
* historicky: skrátene cingulum militiae (vojenský pás u Rimanov)
*v biológii: zadná časť vírivého orgánu niektorých vírnikov, pozri cingulum (vírniky)
*v lekárstve:
**náplasťový obväz používaný na znehybnenie hrudníka pri zlomeninách rebier, pozri cingulum (obväz)
**pásmo (kosť alebo súbor kostí; napr. panvové pásmo)
**pletenec 
**opaskový závit (časť mozgu)
**opasok
**v stomatológii: sklonovinový val
Cieľ poznania

**Cieľ poznania** je to, čo si človek vytýčil dosiahnuť v priebehu poznávania, napríklad získať
vedenie o niečom.

Podľa Arnolda Geulincxa je cieľom poznania získať vedenie o tom, že veci nie sú také, za aké ich považujeme.

## Externé odkazy
* 

Kategória:Poznávanie
Cinquecento

**Cinquecento** (tal.) je obdobie medzi rokmi 1500 až 1600 v talianskych kultúrnych dejinách.

## Pozri aj
*Trecento
*Quattrocento

## Externé odkazy
* 

Kategória:Renesancia
Kategória:Umenie v Taliansku
Vladimír Cirbes

**Vladimír Cirbes** (* 21. september 1926, Rybník – † 29. október 2006) bol slovenský filozof, popularizátor marxizmu-leninizmu.

## Dielo
* *Úvod do marxistickej filozofie*, 1956 
* *Vyučovanie fyziky a vedecký svetonázor* (s V. Hajkom) 1963, 2. vyd. 1974 
* *Občianske obrady a slávnosti*, 1975 
* *Socialistické Slovensko* (ed. a spoluautor), 1978
* *Filozoficko-metodologické východiská spoločenských vied* (ed. a spoluautor), 1987
* *Sociálny rozvoj Slovenska v podmienkach socializmu* (ed. a spoluautor), 1989. 

## Referencie


## Externé odkazy
* Vladimír Cirbes na phil.muni.cz

## Zdroj
* 

Kategória:Slovenskí filozofi
Kategória:Slovenskí autori náučnej literatúry
Kategória:Osobnosti z Rybníka (okres Revúca)
Cirka

**Cirka** (kodifikovaný tvar) alebo **circa** je hovorová častica vyjadrujúca približnosť (čiže „asi“, „približne“, „okolo“) číselných a iných výrazov, pred ktorými stojí. Často sa píše v skrátenej podobe **ca** alebo **cca**, ktorá sa v spisovnej slovenčine píše bez bodky, napr.: ca 10 rokov.

Slovenské slovo cirka pochádza z latinského slova *circa*, ktoré znamená okolo. Králik (2015) uvádza, že sa slovo cirka v slovenčine začalo používať v 20. storočí. V skutočnosti sa (v podobe circa) v slovenských textoch vyskytovalo oveľa skôr.

## Referencie

Kategória:Latinské výrazy
Lokálna cirkev

**Lokálna cirkev** je základný prvok štruktúry katolíckej cirkvi. 

Lokálnu cirkev spravuje obvykle biskup a jeho spolupracovníci - presbyteri (kňazi) a diakoni. Lokálne cirkvi sa združujú do väčších celkov - cirkví sui iuris podľa obradu, takže sa hovorí o cirkvi latinskej, melchitskej, chaldejskej, malabarskej, ukrajinskej a pod. 

V latinskej cirkvi sa biskupi združujú do biskupských konferencií, ktoré sa neviažu na nijaké
územie a prekrývajú sa. Podkladom združenia môže byť národ, štát, jazyková oblasť, svetadiel. Biskupská konferencia so špeciálnym statusom má vymedzené právomoci na území svojich členov. Tradičnou vyššou územnou jednotkou je cirkevná provincia; jej centrom je arcidiecéza, k nej sú pridružené sufragánne
diecézy. Vo východných katolíckych cirkvách majú správnu úlohu miestne synody biskupov a patriarchovia, resp. väčší arcibiskupi alebo metropoliti.

Činiteľom jednoty a predstaveným všetkých lokálnych katolíckych cirkví a všetkých členov cirkvi je biskup Ríma, ktorý sa považuje na námestníka Krista. Je zároveň patriarchom západnej (latinskej) cirkvi. Bežne sa označuje výrazom rímsky pápež alebo Svätý otec.

## Pozri aj
* Východné katolícke cirkvi
* Katolícka cirkev

## Externé odkazy
* 

Lokálna cirkev
Cirkulácia

**Cirkulácia** (lat.) môže byť:
*obeh (najmä tekutiny)
*kolobeh (najmä tekutiny)
*v lekárstve: krvný obeh (cirkulácia krvi)
Japonský cisár

[náhľad|Cisár [Naruhito a cisárovná Masako vo slávnostnom oblečení.]]
**Japonský cisár** (, doslova „božský vládca“) je najvyšší predstaviteľ Japonska uznávaný (do obdobia po porážke Japonska v 2. svetovej vojne) za priameho potomka bohov, ktorí stvorili Japonsko.

## Externé odkazy
* 


Kategória:Cisári
Rímsky cisár (staroveký Rím)

**Rímsky cisár** (lat. Caesar) bol samovládca v Rímskej ríši.

Prvým cisárom bol Octavianus Augustus, ktorý vystupoval ako princeps, t. j. predstieral trvanie republikánskej ústavy, hoci roku 31 pred Kr. sa zmocnil vlády.

## Caesar
Napriek populárnym názorom nebol Július Cézar nikdy cisárom (*[[princeps]]*), hoci ho v roku 45 pred Kr. vymenovali (nie ako prvého Rimana) za doživotného rímskeho diktátora a historici ho za cisára považovali. Na druhej strane však sa meno Caesar stalo priezviskom prvej dynastie a efektívne sa s ním narábalo ako s titulom, čo bola prax, v ktorej sa pokračovalo počas celého cisárstva. Podobne aj Suetonius napísal Dvanástich Cézarov (vrátane Flaviovcov), takže istá kontinuita sa očividne pociťovala.

Spôsoby nadobudnutia titulu cisára v Rímskej ríši:
* Príslušnosť k vládnucej dynastii –  originárna (pokrvné príbuzenstvo) – Titus, odvodená (adopcia) – Traianus
* Uchopenie moci vojenskou silou – Septimius Severus
* Zdedenie titulu prostredníctvom závetu predošlého cisára – Tiberius
* Voľbou špecifickým orgánom (napr. senátom) – Nerva
* Pribratie iným cisárom (diarchia, tetrarchia,…) – Constantius Chlorus
* Uchopenie moci mimovojenskou silou (charizma, bohatstvo, vplyv, úcta…) – Vitelius

## Principát a dominát
Tradične rozlišujeme dve fázy rímskeho cisárstva:
* Principát sa vyznačoval nahromadením republikánskych úradov (najmä tribunátu ľudu a vojenskej moci) v rukách jednej osoby.
* Dominát: Správne reformy Diokleciánove a Konštantína I. (zač. 4. stor.) premenili ríšu na cisársku absolútnu monarchiu (dominát). Cisára označovali 'dominus' (Veličenstvo) a jeho vôľa sa stala jediným zdrojom všetkého práva pre celú ríšu.

## Pozri aj
* Zoznam rímskych cisárov
* rímske cisárstvo


Kategória:Cisári
Rakúske cisárstvo

**Rakúske cisárstvo** bola habsburská monarchia v rokoch 1804 – 1867. Rakúske cisárstvo bolo vyhlásené 11. augusta 1804 Františkom II. (ako rakúsky cisár František I.) po vyhlásení cisárstva vo Francúzsku Napoleonom I.

V dôsledku prehry v prusko-rakúskej vojne a zlyhaniu reformy štátnej správy bolo rakúske cisárstvo v roku 1867 Františkom Jozefom I. premenené na Rakúsko-Uhorsko.

## Iné projekty

## Externé odkazy
* 


Kategória:Zaniknuté monarchie
Kategória:Zaniknuté štáty
Kategória:Zaniknuté štáty Európy
Cit

**Cit** (často považovaný za identický s pojmom emócia) je afektívny stav na rozdiel od vedenia; psychický jav, ktorý spočíva v prežívaní príjemnosti alebo nepríjemnosti.

City sa vzťahujú na javy, ktoré majú stabilný motivačný význam. City odhaľujú osobnosti predmety, ktoré zodpovedajú jej potrebám a motivujú ju k činnosti zameranej na uspokojovanie danej potreby.

City sú biologicky účelné, majú regulatívny charakter, sú atavisticky staršie ako rozumové procesy, a preto silnejšie, menej ovplyvniteľné ako kognitívne procesy.

Podľa Wilhelma Wundta sa cit vyznačuje tromi podstatnými znakmi: 1. príjemnosťou - nepríjemnosťou, 2. vzrušením - upokojením, 3. napätím - uvoľnením.

## Iné projekty

## Externé odkazy
* 

Kategória:Emócie
Estetický cit

**Estetický cit ** je emocionálny stav vznikajúci počas estetického vnímania; špecifický zážitok vyvolaný estetickým vnímaním, ide najmä o cit krásneho, vznešeného, tragického a komického.

## Externé odkazy

* 

Kategória:Estetika
Negatívny cit

**Negatívny cit** je nepríjemná emócia, ako hnev, smútok, strach, ľútosť,  úzkosť.

## Externé odkazy
* 

Kategória:Emócie
Cirkus

**Cirkus** (lat.) môže byť:
* starorímska kruhová alebo oválna monumentálna stavba určená na preteky koní a vozov, pozri cirkus (staroveký Rím)
* druh zábavného podniku s cvičenými zvieratmi, akrobatmi a klaunmi a umenie realizované v tomto podniku, ktoré sa zaraďuje medzi scénické druhy umenia, pozri cirkus (zábavný podnik)
*prenesene: 
**komický výjav
**neporiadok, zmätok
* film Charlieho Chaplina z roku 1928, pozri Cirkus (film)

## Zdroj
*
Citát

**Citát** môže byť:
*výsledok citovania textu či výroku, pozri pod citovanie (doslovné uvádzanie)
*v hudbe, výtvarnom umení, architektúre: predmet (výsledok) citácie, pozri pod citácia
*v jazykovede: skrátene lexikálny citát
Cítenie

**Cítenie** je emócia vyvolaná morálnymi alebo duchovnými príčinami, skôr než príčinami bezprostredne organickými, napr. náboženské cítenie, estetické cítenie, atď.

V morálnom zmysle: sklon k altruizmu.

## Iné projekty

## Externé odkazy
* 

Kategória:Emócie
Citlivosť

**Citlivosť** alebo **senzitivita** alebo **senzitívnosť** alebo **senzibilita** alebo **senzibilnosť** môže byť:
*vnímavosť, prístupnosť dojmom
*v psychológii: vnímavosť zmyslových podnetov, pozri citlivosť (psychológia)
*v biológii: schopnosť organizmu reagovať na podnety vonkajšieho alebo vnútorného prostredia
*vo fyziológii: 
**dráždivosť
**nervy: vlastnosť viesť podráždenie do nervového centra
*vo fotografii: jeden z troch základných parametrov určujúcich expozíciu výslednej snímky, pozri citlivosť (fotografia)

**Citlivosť** alebo **senzitivita** alebo **senzitívnosť** môže byť aj:
*vlastnosť jemne reagovať, ľahko podliehať skaze a pod.
*v štatistike:
**pomer objektov, ktoré boli správne ohodnotené ako pozitívne, a všetkých objektov, ktoré sú v skutočnosti pozitívne, pozri senzitivita (štatistika)
**špeciálne v medicíne: stupeň schopnosti metódy odhaliť patologický dej v organizme, pozri senzitivita (medicína)

**Senzitivita** alebo **senzitívnosť** môže byť aj:
* citovosť
* veľká citlivosť; prílišná citovosť
* v biológii: vysoká vnímavosť, jemná vnímavosť
* vo fyzike: vlastnosť citlivo reagovať na elektrické impulzy, signály a podobne, pozri senzitivita (fyzika)
* v informatike: uplatnenie väzby medzi informačnými a rozhodovacími systémami, pozri senzitivita (informatika)
* vo filozofii: zmyslovosť

**Senzibilita** alebo **senzibilnosť** je aj postihnuteľnosť, vnímateľnosť zmyslami.

**Citlivosť** je aj vlastnosť byť uplatňovaný s citom.

## Iné projekty
Sociálna citlivosť

**Sociálna citlivosť** je samoodhad volieb vlastnej osoby ostatnými jedincami.

## Pozri aj
*citlivosť

## Externé odkazy
* 

 

Kategória:Sociológia
Citovanie (doslovné uvádzanie)

**Citovanie** alebo **citácia** je doslovné uvádzanie výroku, vety a pod. podľa pôvodcu, autora a diela. Výsledok citovania, teda doslovne uvedený text s uvedením zdroja alebo doslovne opakovaný výrok, sa nazýva **citát** alebo **citácia**.

Citovanie sa používa buď na podopretie názoru autora uznávanou autoritou alebo naopak na uvedenie názoru oponenta v doslovnom znení a následné jeho vyvrátenie. Pri citovaní by mal byť uvedený presný zdroj, aby sa poprípade dal overiť. Niekedy môže byť dôležitý kontext, v ktorom bol pôvodne citát uvedený, vytrhnutím z kontextu môže dôjsť k značnému sémantickému posunu, ba dokonca k opaku toho, čo chcel pôvodný autor vlastne povedať.

Citovanie sa väčšinou používa vo vedeckých alebo odborných prácach, ale vyskytuje sa aj v krásnej literatúre. 

## Pozri aj
* parafráza

## Iné projekty

## Externé odkazy
* 

Kategória:Publikovanie
Kategória:Literatúra